Balooga Flat 32 | LekkeSlaap
Balooga Flat 32 bied gerieflike selfsorgverblyf in 'n drieslaapkamerwoonstel met 'n see-uitsig. Die woonstel is in die Balooga-kompleks in Margate, oorkant die strand. Margate se hoofstrand en getypoel is slegs 550 m van die kompleks af.
Die woonstel is op die eerste verdieping geleë en het 3 slaapkamers, 2 badkamers en 'n oopplan-kombuis en -leefarea. Die eerste kamer het 'n dubbelbed en en suite-badkamer met 'n stort en bad. Die tweede en derde kamer is kleiner en elkeen het 2 enkelbeddens. Dié 2 kamers het toegang tot 'n badkamer wat gedeel word met 'n stort en bad. Linne en badhanddoeke word voorsien. Gaste moet hul eie strandhanddoeke saambring.
Die oopplan-leefarea het 'n sitarea en kombuis wat goed toegerus is. Die kombuis is toegerus met 'n yskas, oond, stoof, mikrogolf, skottelgoedwasserr, wasmasjien en tuimeldroër. Daar is ook 'n ontbyttoonbank. Die sitarea het 'n TV met volledige DStv.
Die leefarea lei na 'n veranda met 'n ingeboude gasbraai. Gaste kan hier ontspan en die pragtige uitsig met 'n skemerkelkie geniet terwyl die kinders op die grasperk speel. Die woonstel word daagliks skoongemaak en die skoonmaker sal die beddens opmaak, die badkamers skoonmaak die vloer uitvee en die braai-area skoonmaak.
Die komplek is volledig omhein en het outomatiese hekke met 24 uur-sekuriteit. Daar is 'n gemeenskaplike swembad in die kompleks en 2 oop parkeerplekke. Die ligging bied toegang tot strande, winkels, supermarkte en restaurante. Margate se visvangpier is slegs 850 m van die kompleks af.